cyanic-selkie/wikianc huggingface dataset:
Terneuzen
Det attende og nittende århundre
Belgiske opprørere som ville stifte et eget belgisk kongedømme, prøvde i 1830 å overtale beboerne i Zeeuws-Vlaanderen til å slutte seg til dem, slik at området kunne bli en del av det fremtidige kongedømmet. Rundt 75 væpnede opprørere under ledelse av Ernest Gregoire begynte erobringen av Zeeuws-Vlaanderen ved å innta Terneuzen den 20. oktober 1830. De fratok Terneuzens skatteinnkrever pengene han hadde, og røvet 25 geværer og 4 sabler med tilbehør fra kapteinen i det 5. kompaniet av det lokale skyttervesenet. Erobringen varte ikke lenge, gruppen forlot byen etter fire timer, hvorfor er ikke kjent. 17. juli 1833 ble ved kongelig resolusjon befalt at Terneuzen festning skulle forsterkes med ni bastioner, flere byporter, kruttlagre og andre bygninger. En av de nye bygningene var arsenalkasernen i Nieuwstraat.
György Vizvári
György Vizvári (født 18. desember 1928 i Budapest, død 30. juli 2004 Budapest) var en ungarsk vannpolospiller som deltok i de olympiske leker 1952 i Helsingfors. Vizvári ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Vizvári spilte sju kamper i OL-turneringen.
Knut Nordahl
Knut Erik Alexander Nordahl (født 13. januar 1920 i Hörnefors, død 28. oktober 1984 i Föllinge) var en svensk fotballspiller som deltok i de olympiske leker 1948 i London og i VM i fotball 1950 i Brasil.
Utlendingsnemnda
Justis- og beredskapsdepartementet kan ikke instruere Utlendingsnemnda i enkeltsaker. Styring må foregå via lov og forskrift.
Lockheed Constellation
Excalibur: forløperen til Constellation
Ved utbruddet av andre verdenskrig ble de fly som TWA hadde plassert ordre på rekvirert til flyvåpenet. Flyene ble ferdigstilt under betegnelsen C-69 som militært transportfly for United States Army Air Forces. Ved krigens slutt kansellerte det militære alle bestillinger, og de fly som var på produksjonlinjen ble nå fullført som sivile leveranser. TWA fikk sin første maskin 1. oktober 1945. Den første transatlantiske prøvetur startet fra Washington, DC den 3. desember 1945, med ankomst Paris neste dag via Gander og Shannon.
Flytypen i bruk
Trans World Airlines startet sine første, etterkrigs, interkontinentale flyvninger den 6. februar 1946 på strekningen New York-Paris med Constellation. Den 17. juni, 1947 startet Pan American World Airways den første og eneste regulære rute jorden rundt med sin L-749 «Clipper America». Den legendariske Pan Am PA 001 holdt det gående i 50 år.
Museums- og veteranfly
Et stort antall Constellations er bevart i museer både i og utenfor USA. De fleste av disse er omtalt på nettsider som finnes under Eksterne lenker
Nordkjempepetrell
Biologi
Vingespennet er på 1,5–2,1 meter. Nordkjempepetrellen har en sirkumpolar utbredelse i havområdene i sør på den sørlige halvkule, som regel mellom 40 og 60 grader sør. Om vinteren og tidlig vår er den å se i subtropiske strøk (opp til 28 grader sør).
Vidkun Quisling
Studier og tidlig militærkarriere
Etter utdanningen roterte Quisling mellom forskjellige avdelinger i generalstaben. Han hadde enkelte opphold ute i felten ved avdelingene på Værnes og Gardermoen, men det var i stabstjeneste han likte seg best. Under generalmajor Holtfodts kommando syslet Quisling blant annet med organisering av hærordningen, inspeksjon av miltæravdelinger og koordinering med kartverket, arbeid han senere skulle ha stor nytte av under nødhjelpsarbeidet i Sovjetunionen. Han fikk kapteins grad i 1917.
Pepperoverfallet, Quislings Stortingstale og maktkampen med Hundseid
Det faktiske hendelsesforløpet var noe uklart, men Quisling hevdet at han var blitt overfalt i et konferanserom i Forsvarsdepartementet. Den ukjente gjerningsmannen skal ha kastet pepper i øynene hans og stukket ham med kniv, før han stakk av med en koffert med ukjent innhold. Quisling dro så hjem til Frogner, og meldte ikke saken til politiet før neste dag.
Etter at statsminister Kolstad døde etter lengre tids sykeleie, overtok Jens Hundseid som regjeringssjef. Hundseid ønsket seg egentlig ny forsvarsminister, men etter at Jon Sundby hadde forsvart Quisling, ble han med videre i den nye regjeringen.
Trontaledebatten ble spesielt opphetet dette året. Etter at arbeiderpartitoppene Johan Nygaardsvold og Børge Olsen-Hagen hadde vært svært kritisk til forsvarsministeren fra Stortingets talerstol 5. april – blant annet med henvisning til det påståtte pepperoverfallet – fikk Quisling anledning til å slå tilbake to dager senere. Quislings tale var særdeles oppsiktsvekkende, da han hevdet å ha dokumentasjon på at Arbeiderpartiet og kommunistene stod i hemmelig ledtog med sovjetrusserne for å ta over makten i en væpnet revolusjon. Talen ble en politisk bombe. Store deler av den borgerlige opinionen støttet Quisling, og det haglet inn med brev og støtteerklæringer. Industrilederen Thorry Kiær skrev at «første runde gikk i Deres favør», mens forfatteren Johan Bojer skrev at «jeg kan ikke tilbakeholde min begeistring». I de politiske miljøene var imidlertid mottagelsen mer blandet. Både ledelsen i Arbeiderpartiet og i de borgerlige partiene ønsket at den påståtte dokumentasjonen måtte offentliggjøres og granskes av en spesialkomité satt opp av Stortinget. Dessuten var det oppsiktsvekkende at den påståtte revolusjonære virksomheten hadde fått pågå i lang tid uten at myndighetene hadde tatt affære – dette slo kun tilbake på Quisling selv. «Nu har De ødelagt alt for Dem selv», hvisket Mowinckel til Quisling da han gikk ned fra talerstolen.
Stortingets spesialkomité satte straks i gang arbeidet med å gå igjennom Quislings dokumentasjon. Dokumentene var i hovedsak fra Forsvarsdepartementet, samlet inn av den militære etterretningstjenesten. Quisling la frem store mengder skriftlig materiale, men dokumentene stod hver for seg svakt, og det var alt i alt svært tynne bevis for Quislings sterke påstander. Avhørene med ledende arbeiderpartipolitikere ledet heller ikke til noe håndfast. Likevel falt komiteens borgerlige flertall i sin konklusjon ned på at forsvarsministeren hadde belegg for sine påstander. Arbeiderpartiets mindretall slaktet imidlertid Quisling og etterretningstjenesten, og krevde at «Generalstabens efterretningsvirksomhet som indrepolitisk spioncentral bringes til ophør». Quisling selv anså komiteens rapport som en seier for eget syn, men i senere taler til Stortinget var han noe mer moderat i sin kritikk av bolsjevismen.
Krigen nærmer seg Norge
Den såkalte Altmark-affæren slo ned som en bombe i norsk offentlighet i februar 1940. En sengeliggende Quisling så på hendelsen som en bekreftelse på hans verste mareritt – Norge var på vei til å bli krigens midtpunkt. Quisling hadde diskutert Norge med Hitler i Berlin året før, og hadde all grunn til å tro at tyskerne nå ville gå til aksjon. Det var imidlertid særdeles uklart for Quisling hvilke planer Hitler og den tyske ledelsen hadde lagt for ham og NS, og partiet var derfor i liten grad klart til å spille en aktiv rolle i begivenhetene. Dette var også blitt åpenbart for Hitler og Rosenberg i Berlin, som i løpet av våren totalt avskrev å bruke et Quisling-kupp som en del av en overtagelse av Norge.
I mars gikk en friskmeldt Quisling i gang med partiarbeidet igjen, og blant annet forberedte han Fritt Folks overgang til dagsavis. 31. mars ble arbeidet avbrutt av et telegram fra Abwehr i Berlin, der Quisling ble bedt om å møte en tysk representant i København. Quisling kvidde seg for å dra, da han regnet med at han var i søkelyset til både norske og vestallierte myndigheter. Berlin insisterte imidlertid, og to dager senere tok han nattoget nedover, med et møte med Frits Clausen som påskudd.
Quislings rolle i jødeforfølgelsene
NS-regimet deltok aktivt i forberedelsene og gjennomføringen av deportasjonen. I andre land okkupert eller dominert av Tyskland er det eksempler på at deportasjoner ble hindret, også fra de som var alliert med Hitler. Italia, Ungarn og Bulgaria hindret deportasjoner av jøder inntil tyskerne tok kontroll. NS-regimet hadde omtanke for andre deporterte nordmenn, men ikke for jødene. Hetland tror at velviljen og mangel på motstand i NS-regimet skyldtes antijødiske holdninger og at blant annet Quisling selv hadde tatt til orde for å deportere jødene i 1941 og forsvarte aksjonen i desember 1942. Ekspedisjonssjef Sigmund Feyling i Kirkedepartementet uttalte offentlig at «det er en stor lykke for jødene at de nå kan samles på ett sted, slik som de så lenge har ønsket». Samtidig var det flere i NS som mislikte tiltakene mot jødene. I 1943 og 1944 arbeidet NS-regimet med planer om å drepe «uhelbredelig sinnssyke» og «idioter», og om å internere «tatere» og hindre dem i å formere seg.
Mislykket mobilisering av militærstyrker og arbeidskraft
Informasjon om Quislings forsøk på å opprette tre divisjoner nådde London-regjeringen kort tid senere, og gjennom radiosendinger fra Storbritannia oppfordret de norsk ungdom til ikke å møte til arbeidstjeneste. Milorg forsøkte seg på nytt med sabotasjeaksjoner mot arkivene til Arbeidstjenesten, denne gangen med blandede resultater. De fleste ungdommer innkalt til arbeidstjeneste valgte å møte på tross av ryktene om militær organisering, men Hjemmefrontens kampanje mot arbeidstjenesten ble likevel et vendepunkt i maktkampen i det okkuperte Norge. Parolene mot arbeidstjenesten var undertegnet med «Hjemmefrontens Ledelse», og på tross av at Hjemmefronten enda ikke hadde noen enhetlig ledelse skapte parolene et inntrykk blant folk om at det nå fantes alternativer til NS og tyskerne som man kunne få instrukser fra.
Landssvikoppgjør og dødsstraff
Quisling ble i oktober 1945 dømt for landsforræderi, drap og tyveri i Eidsivating lagmannsrett. Dommen ble anket til Høyesterett, som stadfestet dommen. Sammen med to andre NS-ledere, Albert Viljam Hagelin og Ragnar Skancke, ble han dømt til døden. Vidkun Quisling ble henrettet ved skyting på Akershus festning 24. oktober 1945. Henrettelsen ble gjennomført kl 02:40 om natten og det ble brukt elektrisk belysning. Eksekusjonspelotongen besto av 10 mann som skjøt fra om lag 8 meters avstand, kommandøren skjøt til slutt Quisling gjennom tinningen med pistol. To leger konstaterte at åtte kuler var gått gjennom hjertet. Liket ble straks sendt til krematoriet. 1. juni 1959 ble askeurnen satt ned på foreldrenes gravsted i Gjerpen.
Paquetá
Paquetá er en kommune i delstaten Piauí i nordøstregionen av Brasil.
Ægirin
Ægirin (NaFe3+[Si2O6]) er et sort glinsende mineral som først ble funnet på Eiker, nærmere bestemt på Rundemyr på Mjøndalsskogen av presten Strøm i 1784. Akmitt er navnet på en brunlig variant av mineralet.
Grajvoron
Grajvoron (russisk: Гра́йворон) er en by i Belgorod oblast i Russland. Den ligger ved elva Vorskla (ei sideelv til Dnepr), rundt 65 km sørvest for Belgorod.
Slaget ved Barnet
Bakgrunn
Edvard marsjerte mot London, mens Warwick forble i Coventry hvor han hadde rekruttert soldater. Etter å ha tatt tilbake London marsjerte Edvard nordover og møtte Warwick nær Barnet.
Slaget
Oxfords styrker slo tidlig inn i yorkistenes venstre flanke, men det var vanskelig for de andre kommandantene å utnytte fordelen på grunn av tett tåke. De to sidene dreide rundt slik at slaglinjene ble liggende parallelt med veien, og i forvirringen brøt det ut strid mellom to lancastrianske avdelinger som feilidentifiserte hverandre. Etter hvert som tåken brøt opp, innså Warwick at slaget var tapt, og mens hans forsøkte å nå frem til hesten sin ble han hugget ned. Hans yngre bror Montagu falt også, antagelig drept av en av Oxfords menn da det ble ropt opp om forræderi.
Resistencia
Resistencia er delstatshovedstad i provinsen Chaco nord i Argentina. Byen ligger ved en sideelv til elva Paraná. Byen har en befolkning på om lag 230 000 (1991).
Æthelweard (historiker)
Æthelweard var 'ealdorman' eller jarl av de vestlige provinsene, trolig vil det si hele Wessex. Hans første signatur som ealdorman skriver seg fra 973, og han holdt frem å signere frem til 998. Han må ha dødd rundt den tid. I året 991 inngikk han og erkebiskop Sigeric fred med danene, etter at disse hadde vunnet et slag ved Maldon. Tre år senere var han sammen med biskopen av Winchester, Ælfheah, da det ble sluttet fred med Olav Tryggvason ved Andover.
Nyere forskning mener å påvise at krøniken var en bestilling fra abbedissen Matilde i Essen. Hun var en slektning av Æthelweard og krøniken er nærmest en slags slektshistorie. Abbedissen kunne ikke gammelengelsk, språket Æthelweard behersket best.
Schizofreni
Schizofreni er en psykisk lidelse preget av psykose (vrangforestillinger, hallusinasjoner og tankeforstyrrelser, enkeltvis eller i kombinasjon), uorganisert tale og «negative symptomer». Med negative symptomer menes avflatede følelser, mangel på vilje, manglende evne til nytelse, oppmerksomhetssvikt, utarmet tale og språk, og stereotyp atferd (hensiktsløs, repeterende atferd). Symptomene må være til stede over en periode på minst 1 måned og være knyttet til minimum en 6-måneders periode med nedsatt fungering. Lidelsen kommer som oftest til uttrykk som auditive hallusinasjoner, som innebærer at pasienten hører stemmer, paranoide eller bisarre vrangforestillinger, eller desorganisert tale og tenkning, og ledsages av betydelig sosial eller yrkesmessig dysfunksjon. Symptomene oppstår vanligvis i ung voksen alder, med en total livstidsprevalens på rundt 1 %. Diagnosen baseres på pasientens selvrapportering av opplevelser og på observert atferd, om nødvendig supplert med informasjon fra pårørende. Det finnes ingen laboratorieprøver som kan påvise schizofreni.
Forveksling med andre tilstander
Psykotiske symptomer kan være til stede i flere andre psykiske lidelser, deriblant bipolar lidelse, unipolar depresjon , eller ved forgiftning og rusindusert psykose. Vrangforestillinger («ikke-bisarre») er også til stede ved andre psykotiske lidelser, og sosial tilbaketrekning er et av sympomene ved sosial angstlidelse, unnvikende personlighetsforstyrrelse og schizotyp personlighetsforstyrrelse. Langt oftere enn hva tilfeldigheter kan forklare, opptrer schizofreni samtidig med tvangslidelse, selv om det kan være vanskelig å skille tvangstanker som oppstår ved en tvangslidelse, fra vrangforestillingene ved schizofreni.
Kontroverser og retninger innen forskning
Nancy Andreasen, en ledende skikkelse innen schizofreniforskningen, har kritisert de gjeldende DSM-IV og ICD-10-kriteriene, og sier at den diagnostiske gyldigheten ofres til fordel for en kunstig pålitelighet. Hun hevder at et overdrevet fokus på psykose i de diagnostiske kriteriene gjør at mer grunnleggende, kognitive svekkelser blir ignorert fordi de arter seg på mange ulike vis og derfor er vanskeligere å diagnostisere. Dette synet støttes av andre psykiatere. På samme vis hevder Ming Tsuang og kolleger at psykotiske symptomer kan være en felles tilstand ved en rekke lidelser, herunder schizofreni, og advarer om at det finnes lite grunnlag for å anse definisjonen i DSM-IV som den «sanne» definisjonen av schizofreni. Neuropsykolog Michael Foster Green gikk enda lenger, ved å foreslå at forekomsten av spesifikke nevrokognitive mangler kan brukes til å konstruere fenotyper som kan være alternativer til de som er rent symptombasert. De nevrokognitive manglene kan arte seg som svekkede, grunnleggende kognitive funksjoner som hukommelse, oppmerksomhet, eksekutive funksjoner og problemløsning.
Årsaker
Reliabiliteten til diagnosen schizofreni gjør det vanskelig å måle den relative effekten av gener og miljø (symptomene overlapper for eksempel til en viss grad med alvorlig bipolar lidelse eller alvorlig depressiv lidelse), men forskningsgrunnlaget tyder på at en kombinasjon av genetiske og miljømessige faktorer kan gi schizofreni. Vitenskapelige undersøkelser tyder på at diagnosen schizofreni har en betydelig arvelig komponent, men at lidelsen også i høy grad påvirkes og kan utløses av miljømessige faktorer eller stressfaktorer. Ideen om en iboende sårbarhet (eller diatese ) hos noen mennesker, som kan avdekkes av biologiske, psykologiske eller miljømessige stressfaktorer, er kjent som diatese-stress-modellen. En alternativ teori, at biologiske, psykologiske og sosiale faktorer alle er viktige faktorer, er kjent som den biopsykososiale modellen. I norsk psykiatri er denne modellen fortsatt rådende.
Sosiale årsaker
Å bo i et urbant miljø har gjennomgående vist seg å være en risikofaktor for schizofreni. Ugunstige sosiale forhold som fattigdom og migrasjon knyttet til sosiale konflikter, rasediskriminering, dysfunksjonelle familieforhold, arbeidsledighet eller dårlige boforhold er risikofaktorer. Overgrep eller traumer i barndommen antas også å være risikofaktorer for å få en schizofreni-diagnose senere i livet. Mens det tidligere var vanlig å se negative familieforhold, som eksempelvis «den kalde mor» som årsak til schizofreni, er det rådende synet innen psykiatri idag at foreldre ikke bærer noe hovedansvar for at ett eller flere av barna utvikler schizofreni. Dysfunksjonelle relasjoner kan imidlertid bidra til økt risiko.
Skadelig rusmiddelbruk
I en studie som fulgte personer med schizofreni og skadelig rusmiddelbruk over en tiårs-periode, «var en betydelig andel av pasientene over den grenseverdien dobbeltdiagnose-pasienter selv hadde valgt som indikator på å ha frisknet til.» Selv om halvparten av alle pasienter med schizofreni bruker alkohol eller illegale rusmidler, og selv om de aller fleste er tobakksrøykere, har det vært vanskelig å bevise en klar årsakssammenheng mellom bruk av rusmidler og schizofreni.
Psykologiske mekanismer
Til tross for at «følelsesavflatning» er et fellestrekk, tyder nyere funn på at mange personer diagnostisert med schizofreni er følelsesmessig responsive, særlig ovenfor stress eller negative stimuli. En slik følsomhet kan muligvis ha gitt økt sårbarhet for å utvikle schizofreni. Noe forskning tyder på at innholdet i psykotiske opplevelser kan reflektere de emosjonelle årsakene til lidelsen, og at personens tolkning av slike opplevelser kan påvirke symptomatologien. Sikkerhets-søkende atferd for å unngå innbilte trusler kan bidra til kroniske vrangforestillinger. Effekten av visse former for psykoterapi på symptomene ved schizofreni støtter oppfatningen av at psykologiske mekanismer spiller en rolle ved lidelsen.
Nevrale mekanismer
En metaanalyse utført i 2009 av studier med «diffusion tensor imaging» identifiserte to konsekvente plasseringer av redusert fraksjonsanisotropi ved schizofreni. Forskerne forklarer funnet med at to nettverk av hvit hjernesubstans kan påvirkes ved schizofreni, hvilket innebærer muligheten for en «frakobling» fra områdene med grå hjernematerie som de er forbundet med. Under fMRI – studier er det blitt observert tydeligere koblinger i hjernens standard-nettverk og i oppgaveløsnings-nettverk hos pasienter diagnostisert med schizofreni, hvilket kan vise seg å reflektere en økt orientering mot henholdsvis introspeksjon og ekstrospeksjon.
Behandling
I mange ikke-vestlige samfunn behandles schizofreni med mer uformelle metoder i det sosiale fellesskapet. Internasjonale undersøkelser gjennomført av Verdens helseorganisasjon over flere tiår har indikert at prognosen for mennesker diagnostisert med schizofreni i ikke-vestlige land i gjennomsnitt er bedre enn for mennesker i Vesten.
Minor Majority
Minor Majority er en norsk popgruppe stiftet av Pål Angelskår og Andreas Berczelly vinteren 1999. Deres første album, Walking Home from Nicole's, ble utgitt to år senere, med god hjelp av sangeren og sangskriveren Karen Jo Fields.
Schizofreni
Å definere tilfriskning
Eksakte definisjoner av remisjon eller tilfriskning ved schizofreni er ikke fullt ut etablert, og frekvensene er derfor ikke alltid sammenlignbare på tvers av studier. En «Arbeidsgruppe for remisjon ved schizofreni» har foreslått standardiserte tilfriskningskriterier som «forbedringer i kjernesymptomer i den grad at gjenværende symptomer er av så lav intensitet at de ikke lenger forstyrrer atferden i særlig grad, og er under terskelen som vanligvis benyttes når innleggelsesdiagnosen schizofreni stilles». Standardiserte tilfriskningskriterier har også blitt foreslått av en rekke ulike forskere. DSM-definisjonene «fullstendig tilbakevending til premorbide funksjonsnivåer» eller «fullstendig tilbakevending til total fungering» har blitt sett på som utilstrekkelige, umulige å måle, uforenlige med variasjoner i hvordan ulike samfunn definerer normal psykososial fungering, og kan bidra til selvoppfyllende pessimisme og stigmatisering.
Belarus
Klima
Belarus har et temperert klima/innlandsklima med kalde vintre og milde, fuktig somre. Sammenlignet med Russland er klimaet relativt mildt og fuktig med januartemperatur på rundt -8°C der mild og fuktig luft fra Atlanterhavet av og til gir midlertidig tøvær. I juli ligger temperaturen på i gjennomsnitt 14°C til 16°C. Det faller 500 til 650 millimeter nedbør, litt mer om sommeren enn om vinteren. Det er mest nedbør i nord rundt høydedragene og hyppigst om sommeren. Klima er fuktigere og kjøligere i nord og i øst.
Språk
Både belarusisk (tidligere kjent som hviterussisk) og russisk er offisielle språk i Belarus. Den belarusiske grunnloven gir også en viss beskyttelse til minoritetsspråk. Belarusisk er nært beslektet særlig med ukrainsk samt polsk og russisk, og skrives med kyriliske bokstaver. Unntaksvis (for eksempel ved internasjonale sportsarrangement) har det vært satt opp skilt med latinske bokstaver i tillegg kyriliske.
Nær 80 % av befolkningen regnes som etniske belarusere og over 10 % regnes som etniske russere. Det ble anslått i 1990-årene at vel 10 % snakket belarusisk språk flytende hvorav de fleste bodde vest i landet. Innbyggerne har generelt en tendens til å bruke russisk og belarusisk om hverandre til daglig. Russisk ble gjenninnført som administrasjonsspråk likestilt med belarusisk etter folkeavstemning i 1995. En stor del av befolkningen foretrekker russiske eller russisk-språklige aviser og TV-programmer. I 1960 ble en tredel av bøker trykket på belarusisk språk, resten stor sett på russisk; andel belarusiske titler falt i 1970-årene. I 1989 oppga 80 % at de hadde belarusisk som morsmål selv om de trolig brukte russisk til daglig. Belarusisk hadde lav status og ble oppfattet som lavstil og bondsk, mens russisk ble oppfattet som høystil og som et kulturspråk assosiert med fremgang og modernisering. Ifølge en folketelling i 2009 oppga 60 % belarusisk som morsmål, men 70 % brukte russiske til daglig. En meningsmåling fra 1999 viste at 12 % snakket belarusisk privat og 7 % på jobb. Det er vanlig (15–25 % av befolkningen) å blande russisk og belarusisk i form av såkalt trasianka.
Historie
Kulturhistorisk har landet vært knyttet nært til både Polen og Litauen. Sør i landet mot grensen til Ukraina ligger de vidstrakte Pripjatmyrene som er blant verdens største i sitt slag og det har vært fremsatt hypoteser om at de slaviske folkegruppene har sitt opphav i dette området. Landets vestlige deler var lenge del av Polen og Litauen, og ble preget av kulturer lenger vest. Belarus, Russland og Ukraina har beslektede språk, preget av ortodoks kristendom, felles fortid i det russiske imperium og en felles kommunistisk fortid i Sovjetunionen.
Det russiske imperiet
Før den russiske revolusjonen var Belarus et av de fattigste områdene i den europeiske delen av det russiske imperiet. Det var lite industri (tidlig på 1900-tallet sysselsatte industrien rundt 25,000 personer) og landsbygda var overbefolket. Jordbruket ga relativt lite avkastning delvis på grunn av sur og dårlig drenert jordsmonn. Den lille industrien var konsentrert om treforedling (blant kryssfiner og papir).
Belarus som statsdannelse
Historisk har området språklig, religiøst og kulturelt befunnet seg i skjæringspunktet mellom Russland og Polen. Ukraina har til sammenligning hadde en sterker nasjonal identitet og egenart blant annet fordi den polske innflytelsen var svakere i de ukrainske områdene og fordi det har vært en viss historie med egne statsdannelser på ukrainsk territorium. Til forskjell fra Polen og Russland har Belarus ingen tradisjon som statsdannelse og nesten ingen nasjonal identitet. I storfyrstedømmet Litauen ble «rutensk» (den tids belarusisk) brukt som offisielt språk. Den belarusiske befolkningen hadde en betydelig rolle i det litauisk imperiet fra middelalderen av. Blant nasjonalistiske belarusiske historiere har den litauiske statsdannelsen dels blitt betraktet som belarusisk og dermed som grunnlag for en nasjonal opphavsmyte. Etter at området ble innlemmet i Russland ble området bare omtalt som Vest-Russland. Publikasjoner og undervisning på belarusisk forbudt (fra 1859 til 1906). Den belarusiske nasjonalismen hadde etter innlemming i Russland ikke noe intellektuelt grunnlag fordi de intellektuelle dels var polsk-orienterte og dels panslaviske-orienterte. Det belarusiske språket ble bare ansett som et kontinuum mellom polsk og russisk. Ved folketellingne i 1897 ble belaruserne anerkjent som egen nasjonal enhet.
Som selvstendig stat
I mars 1994 vedtok nasjonalforsamlingen å opprette et presidentembete (vedtaket trådte i kraft straks) og en konstitusjon med tradisjonell maktfordeling blant annet klare grenser for presidentens myndighet. Lukasjenko vant overraskende med 45 % i presidentvalgets første runde sommeren 1994. Statsminister Kebitsj, som representerte de etablerte makthaverne, fikk 17 %, mens Sjusjkevitsj fikk 10 % og Zianon Paznjak, leder for Folkefronten, fikk 13 %. I andre runde av valget sto Lukasjenko mot Kebitsj der begge la seg på en pro-russisk linje og Kebitsj hadde med mediene på sin side. Lukasjenko vant med 81% av stemmene. Lukasjenko ble utenfor landet oppfattet som populist uten økonomisk eller utenrikspolitisk program. Lukasjenko var den eneste i nasjonalforsamlingen som stemte mot oppløsning av Sovjetunionen.
I 1993 inngikk Belarus og Russland en avtale om en valutaunion til erstating for rubelsonen som ble oppløst tidligere samme år. I 1994 inngikk landene en intensjonsavtale om å fjerne handelsbarrierer mellom landene. Russland, Belarus, Kasakstan og Kirgisistan utvidet i 1996 tollunionen fra 1995 og inngikk avtale om nærmere økonomisk samarbeid med sikte på friere handel og transport. I 1996 gikk Belarus inn i statsforbund med Russland der landets nasjonale selvbestemmelse ifølge avtalen ble opprettholdt.
I årene etter 1991 var politikerne i Belarus delt i synet på Russland. Etter at Lukasjenko ble president i 1994 ble orienteringen mot Russland stadig tydeligere.
Politikk og administrasjon
Siden 1994 har Aleksandr Lukasjenko vært president til Belarus. Presidenten velges for femårsperioder, og har siden 2004 kunnet sitte i et ubegrenset antall perioder. Han ble gjenvalgt for en tredje period i 2006 offisielt med 83 % av stemmene; opposisjonen ville ikke anerkjenne valget og innledet store demonstrasjoner. I desember 2010 gjenvelges Lukasjenko for en fjerde periode offisilet med 80 % av stemmene. I oktober 2015 blir han gjenvalgt til en femte periode med 83,5 % av stemmene. Han ble gjenvalgt for en sjette periode i 2020; presidentvalget i Belarus 2020 hadde store svakheter og det var trolig preget av valgfusk. Presidenten har svært store fullmakter, og kan oppløse nasjonalforsamlingen, utstede dekreter, utskrive folkeavstemninger, utnevne og sparke dommere, og har også vetorett for nye lover. Presidenten har også ansvaret for utenrikspolitikken. Presidenten er regjeringssjef, og utnevner statsministeren. Siden 2014 har Andrej Kabjakow vært statsminister. Den belarusiske nasjonalforsamlingen har to kamre. Underhuset kalles Representantenes hus, og har 110 representanter. Representantene velges i flertallsvalg i enmannskretser. Overhuset kalles Republikkrådet, og har 64 delegater. Delegatene til Republikkrådet blir delvis utnevnt av presidenten og delvis valgt av landets regionale myndigheter. Stemmerettsalderen er 18 år.
Valg
Ifølge Organisasjonen for sikkerhet og samarbeid i Europa har ikke de siste valgene som har blitt avholdt i Belarus tilfredsstilt internasjonal standarder. Internasjonale valgobservatører har blitt nektet adgang, og myndighetene legger aktivt hindringer i opposisjonens muligheter til å drive valgkamp.
Forsvars- og utenrikspolitikk
Belarus er den eneste av de tidligere sovjetrepublikken som ikke har pågående grensetvister med nabolandene.
Økonomi og næringsliv
Etter oppløsning av Sovjetunionen hadde landet liten tilgang til hard valuta og samtidig økte energiprisene til verdensmarkedets nivå. Russland stanset energileveransene da landet ikke kunne betale noe som førte til sterk nedgang i industriproduksjonen (50 % fra 1989 til 1996), BNP falt med 63 % fra 1991 til 1995 og handel med tidligere sovjetrepublikker falt med 44 %. I 1995 hadde landet ubetalt regning for energi fra Russland på 450 millioner dollar. I februar 1996 ble Lukasjenko og Jeltsin enige om at Russland slettet gjeld på 1,27 milliarder dollar. Samtidig avsto Belarus fra kompensasjon for at avgivelse av atomvåpen og for skader forårsaket av det russiske militæret. I 1994 var landets BNP på 2160 amerikanske dollar/innbygger noe som var litt over Ukraina og litt under Russland, og om lag en tiendedel av Norges BNP/innbygger. På FNs Human Development Index (2015) var Belarus på høyde med Russland og langt foran Ukraina.
Jord- og skogbruk
Fra 1960 til ut på 1980-tallet ble deler av Pripjatmyrene tørrlagt og utnyttet.
Massemedia
Det er generell enighet utenfor landets grenser om at Belarus mangler reell pressefrihet, og landet scorer svært dårlig i internasjonale rangeringer. Lukasjenko-kritiske aviser blir rammet av restriktive tiltak fra myndighetene, og EU har protestert mot det de mener er vedvarende trakassering av aviser og journalister som er uavhengige eller i opposisjon. Organisasjonen Freedom House rapporterer at politiet settes inn mot aviser som støtter opposisjonen, samtidig som myndighetene aktivt overvåker Internett og blokkerer tilgangen til uavhengige og kritiske nettsider.
Orkestergrav
Hvis tromme og andre slagverkinstrumenter benyttes, plasseres disse oftest i fronten av ytelsesområdet.
Philosophical Transactions of the Royal Society
Med oppstart i 1665 er dette den eldste vitenskapelige journal som trykkes i den engelskspråklige del av verden og den neste eldste i verden etter det franske Journal des sçavans. Journalen har gitt kontinuerlige bidrag siden oppstarten i 1665 og er dermed den vitenskapelige journal som har publisert lengst. Ordet filosofisk i tittelen vil vi i dag oversette med vitenskapelige.
Orson Welles
Karriere
Welles har fått to stjerner på Hollywood Walk of Fame for film og radio. I 1999 ble han kåret til tidenes 16. største mannlige filmlegende av Det amerikanske filminstituttet.
D’Hondts metode
Referanser
Scrutin proportionnel plurinominal
Grand Port
Distriktet inneholder blant annet Mauritius' eneste lufthavn. I 1810 ble den franske flåten slått av Royal Navy under slaget ved Grand Port, som var en del av Mauritius-offensiven.
Arnavågen
Arnavågen strekker seg fra Indre Arna til Sørfjorden. Garnes ligger på østsiden og Ytre Arna på vestsiden av vågen. Bergens eneste lakseelv, Storelva/Arnaelva, munner ut i Arnavågen. Det er ikke uvanlig å ta laks på 10-15 kg her.
Hanne Hukkelberg
Hukkelberg ble uteksaminert fra Norges musikkhøgskole i 2003 og etablerte seg som vokalist, komponist og multiinstrumentalist. I tillegg til å synge, spiller hun slagverk, piano og gitar. Kåre Chr. Vestrheim produserte Hukkelbergs første EP Cast Anchor (2003) og året etter hennes debut-LP Little Things (2004). I 2006 ga Hukkelberg ut sitt andre album Rykestrasse 68 som fikk Spellemanprisen 2006 i åpen klasse. I 2007 mottok Hukkelberg Gammleng-prisen.
Sarfannguaq
Havet som inntektskilde
Bygda lever hovedsakelig av fiske, og fisken bearbeides på den lokale fiskerifabrikken. Her produseres torsk, havkatt, steinbitrogn og uer, som dereTfter eksporteres aV firmaet Arctic Green Food. Lokalbefolkningen er for det meste selvforsynt med fisk og sel fra havet, samt med rein og moskusfe fra området omkring bygda.
Sune Andersson (fotballspiller, født 1921)
Andersson var midtbanespiller og fikk tjueåtte landskamper og scoret fire mål for.
Peter Opsvik
Virksomhet
Opsvik er utdannet ved Bergen kunsthåndverkskole (1959–63) og Statens håndverks- og kunstindustriskole (1963–64). Han studerte også i Essen før han begynte i Tandbergs Radiofabrikk, der han designet bærbare radioer (1965–70) inkludert modellen PT3-3.
Kystverket
Organisering
Kystverkets arbeid blir nå inndelt i følgende virksomhetsområder:
Trygdeetaten
Fylkestrygdekontorene
Det fantes et fylkestrygdekontor i alle landets fylker. I tillegg ble Folketrygdkontoret for utenlandssaker ansett som et fylkestrygdekontor nivåmessig. Kontorene hadde ansvaret for den totale virksomheten innen sitt fylke. I noen tilfeller ble sentrale funksjoner for hele landet tillagt enkeltfylker. Fra 2005 ble det opprettet klage- og ankeenheter som dekket flere fylker.
Brukervennlighet
Trygdeetaten har utviklet en rekke selvbetjeningsløsninger den senere tid.
Rawson (Argentina)
Historie
Byen ble grunnlagt i 1865 av immigranter fra Wales. Byen har fått navnet sitt etter den argentinske innenriksministeren Guillermo Rawson, som støttet immigrasjon fra Wales. Byen ble delstatshovestad da Chubut ble egen provins i 1957.
Amara apricaria
Utbredelse
Amara apricaria finnes i hele Europa, Asia og Nord-Amerika. Den finnes i Norge, og er ganske vanlig.
Utseende
Amara apricaria er 6,5-9,3 mm lang og mørk, brunlig svart på farge. Brystskjoldets sidekant og bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Magasinet Plot
Magasinet Plot er et norsk dokumentarmagasin som utkommer seks ganger i året. Første utgave kom ut i april 2011. Magasinet hadde ved utgangen av 2012 et opplag på 10,000, og ble ledet av redaktørene Jo Moen Bredeveien og Knut Gjerseth Olsen. Plots redaktør beskriver sin tilnærming til journalistikk som langsom journalistikk, eller som journalistiske noveller.
Båtvraket i Fiskvågvatnet
Båtvraket i Fiskvågvatnet i Saltdal, Nord-Norge er det eldste båtvraket som har blitt påvist i det nordlige Norge. Dateringene av båtrestene i Fiskvågvatnet viser at båten stammer fra 1100-tallet.
Dezső Lemhényi
Lemhényi ble olympisk mester i vannpolo i OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng, men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Lemhényi spilte to kamper i OL-turneringen og scoret fem mål.
H.G. Wells
Forfatterskap
Wells skrev også en del sakprosa. Hans bestselgende trebinds verk, The Outline of History (1920), startet en helt ny retning av popularisert verdenshistorie. Bøkene fikk en blandet kritisk svar fra flere profesjonelle historikere. Wells gjentok sin disposisjon i 1922 med den mye kortere men mer populære verk, A Short History of the World, og den noe lengre boken The Science of Life (1930)
Solisten
Handling
I 2005 er Steve Lopez journalist for Los Angeles Times. Han er skilt, men arbeider nå for sin eks-kone, Mary, en redaktør. En dag hører Lopez en fiolin spilles, og han møter Nathaniel Ayers, en hjemløs mann med schizofreni, som spiller på fiolin. Lopez oppdager at Ayers en gang var student ved Juilliard. Han blir nysgjerrig på hvordan en tidligere student fra en så prestisjefylt skole kunne endte opp som hjemløs. Lopez oppdager at Ayers var student ved Juilliard, men droppet ut etter to år.
Birjutsj
Birjutsj (russisk: Бирюч) er en by i Belgorod oblast i Russland. Den ligger ved elva Tikhaja Sosna, rundt 130 km øst for Belgorod.
Fuxi
Det finnes overhodet ingen arkeologiske eller pålitelige historiografiske belegg for at han har eksistert. Men tradisjonstro oppslagsverk tidfester ham like fullt:
Annet
I spillet Dynasty Warriors 3 fra Koei, er Nu Wa og Fu Xi spillbare figurer der Fu Xi bærer et gigantisk sverd og Nu Wa rapier og skjold. De ble senere tatt ut av serien, men ble mulig å lage ved hjelp av Dynasty warriors 4 sitt edit system.
Håkon Kahrs Sund
Nansenhjelpen
Sunds oppdrag var langt fra farefritt. Også bistandspersonell ble offer, da dødelige sykdommer spredte seg. Tolv av Nansen-paraplyens medarbeidere fikk flekktyfus, åtte av dem døde. Sund skrev i april 1922 til Nansen og fortalte hvordan de «bader i petroleum», et middel for å drepe lusa som spredte sykdommene.
Sovjet-borger
Gjennom siste halvdel av 1930-tallet og i krigsårene kom dette til å være mer enn en formalitet. Mot slutten av 1930-tallet var Sundt blant de mange som ble gransket med skepsis, da Sovjet-ledelsen i skyggen av et stadig mer truende Europa utviklet mistenksomheten mot utendingene som var bosatt i Sovjet. Han gikk fri for alvorlige mistanker, men mistet likevel en tid jobben sin.
Philippe Gilbert
Karriere
I 2007 tok han kun én seier, etappeseier i Tour de Limousin, men han var nære på flere ganger og ble innhentet like før mål både i Milano–Sanremo og Paris–Tours.
Steinerskolen på Lillehammer
Skolen ble opprettet i midten av 1980-årene. I 1988 flyttet skolen midlertidig til den gamle tyskerbrakken i Fåberggaten 152. I 1995 kjøpte skolen gamle Øyre skole på Vingar, ovenfor Vingnes, på vestsiden av byen. I begynnelsen besto skolen av to bygg hvor det ble drevet undervisning. I dag har skolen seks bygg som brukes til undervisning. Steinerbarnehagen ligger rett i nærheten. Skolen har i dag ca. 100 elever.
Laila Samuelsen
Liv og virke
Samuelsen har skrevet låter for blant andre Maria Arredondo, Gaute Ormåsen, Alejandro Fuentes, Liv Marit Wedvik, Venke Knutson, Lena Meyer-Landrut, Erlend Bratland, samt de japanske bandene W-inds og Diva. Hun synger på flere av andre artisters album, blant annet Ravis Kjøpr Gitar (2006).
I 2018 etablerte hun duoen Shandel & Samuels sammen med den kanadiske låtskriveren og artisten Jonas Shandel. Duoen ga ut sin debutsingel "Heroine" høsten 2018.
Svømming under VM i svømmesport 2011 – 100 meter ryggsvømming menn
Norge var ikke representert i øvelsen.
M19 Maschinengranatwerfer
Design og spesifikasjoner
Kuppelen hadde to små hull i toppen. Det ene hullet var for løpet, og var avlangt, slik at kanonløpet hadde fritt leide uansett elevasjon. Det andre hullet var for kanonskytterens periskop. I tillegg var det en gradskive med 6400 grader i toppen.
Finanstilsynet (Norge)
Organisasjon
Styret i Finanstilsynet har det overordnede ansvaret for virksomheten. Finanstilsynet ledess av finanstilsynsdirektør Morten Baltzersen. Tilsynet er inndelt i fire avdelinger og en kommunikasjonsstab. Avdelingene er igjen delt inn i seksjoner som ledes av en seksjonssjef.
Central Intelligence Agency
Historisk utvikling av mandat
Direktivet gav også CIA fullmakt til å utføre såkalte Covert Operations, operasjoner «som er planlagt eller utført på måter som det kan være ønskelig for USAs regjering ikke å assosiere seg med.»
Forholdet mellom CIA og andre statlige departementer ble også endret. CIA fikk anledning til å overføre penger til og fra andre statlige byråer, og til å la ansatte i andre statlige byråer arbeide for seg. Også dette uten rapporteringsplikt.
Etterretning
CIA benytter seg av NSAs SIGNINT-program som bruker satellitter, elektroniske lyttesystemer og overvåkingsfly, men CIA har også sitt eget SIGNINT-program. På et tidspunkt hadde CIA sin egen flåte av U2-spionfly. CIAs spesialfelt er likevel HUMINT, etterretningsinformasjon samlet gjennom menneskelige kilder.
Skjul av utenlandske samarbeidspartnere i USA og andre land
I løpet av de siste årene har ny informasjon rundt de såkalte stay-behind gruppene som CIA organiserte i Europa blitt avdekket gjennom arbeidet til den såkalte Interagency Working Group, som ble grunnlagt av Clinton-administrasjonen. Disse gruppene skulle bli igjen under en eventuell sovjetisk invasjon, og fungere som motstandsgrupper. De skulle også tre inn og overta makten dersom det oppstod krisetilfeller, for eksempel om sosialist- eller kommunistpartiet ble for mektig.
Western Hemisphere Institute for Security Cooperation, WHISC (Tidligere School Of Americas)
Flere organisasjoner har engasjert seg i kampen mot denne skolen, blant annet Amnesty International, men mest kjent er School Of Americas Watch, SOA Watch, som har gjort et stort arbeide mot skolen. De har gjort skolen internasjonalt kjent, og i 1996 tvang de også frem offentliggjøringen av noen av skolens treningsmanualer. (Amnesty nevner forøvrig at skolen kun er ett av mer enn 150 sentre hvor USA trener opp utenlandske agenter og offiserer. SOA utdanner kun personell til bruk i Sør- og Mellom-Amerika.)
National Endowment for Democracy
Den statlig finansierte private organisasjonen National Endowment for Democracy, NED, har blitt beskyldt for å være CIAs arvtaker i land der CIAs aktiviteter har blitt avslørt for den amerikanske offentligheten, og hvor CIA derfor ikke lenger kan arbeide.
Liste over CIAs intervensjoner i andre land
Indonesia   ; Iran ; Kambodsja ; Argentina       ; Belize ; Bolivia ; Brasil ; Chile ; Colombia       ; Cuba ; Den dominikanske republikk ; Ecuador ; El Salvador  ; Fransk Guyana ; Grenada ; Guatemala ; Guyana ; Haiti ; Honduras ; Mexico    ;          ; Nicaragua        ; Panama ; Paraguay ; Peru ; Surinam ; Uruguay ; Venezuela ; Kongo
Egen agenda?
CIA utformer i utgangspunktet ingen egen politikk. De arbeider kun på presidenten og NSC sine ordrer. Dette er nedfelt som en av organisasjonens formålsparagrafer.
Strategiske dokumenter som Rebuilding Americas Defences, fra den konservative tenketanken Project for the new American Century, og statlige strategiske dokumenter som Essentials of Post-Cold War Deterrence, og Vision for 2020 peker ikke mot at det går mot noen endring av agenda eller metoder. Målsetningen er «Full Spectrum Dominance»; total global dominans av jord, hav, luft og verdensrom.
Deșteaptă-te, române
«Deșteaptă-te, române» (rumensk for «Våkn opp, rumener») er Romanias nasjonalsang. Teksten er et dikt skrevet av Andrei Mureșan (1816–1863), en rumensk poet, journalist og oversetter. Teksten er en hyllest fra tiden rundt revolusjonen i 1848. Musikken er komponert av Anton Pann (1796–1854), poet og etnograf, en stor kulturpersonlighet, sanger, og forfatter av musikkbøker. Diktet ble nasjonalsang i 1990, og slo an umiddelbart på grunn av sitt energiske og mobiliserende budskap.
The Dirty Mac
Bill Wyman har videre fortalt at John Lennon og Eric Clapton, under prøvene 10. desember 1968 satte i gang en jamsession over gamle rockelåter, hvor Mick Jagger kom inn som vokalist. Det oppsto imidlertid mange problemer under innspillingene, kamaeraene sviktet og riggingen mellom hver opptreden tok tid. Da John ble spurt hva slags gitarforsterker han ønsket å bruke, svarte han tørt: «One that works», «En som virker».
Det var først i 1996 at The Rolling Stones Rock and Roll Circus ble sluppet på CD og video. I 2004 kom den også ut på DVD med flere interessante bonustrailere, blant annet med et spesielt firekameras fokus på Dirty Macs mens de prøvespiller The Beatles' «Yer Blues». Det ene kameraet er forøvrig hele tiden zoomet inn på Yoko Ono, som kravler rundt på gulvet foran musikerne inne i en svart sekk.
Max Planck
Akademisk karriere
Selv om hans formel for energispekteret for den sorte strålingen var i overensstemmelse med alle målinger og observasjoner, ble den likevel de første årene ganske kjølig mottatt. Den som viste størst interesse, var Albert Einstein, som brukte den til å vise at strålingen besto av fotoner. Planck selv var i mange år ganske skeptisk til utviklingen av kvantefysikken og ga ingen videre bidrag. Derimot var han en av de aller første som fattet interesse for Einsteins spesielle relativitetsteori da den ble lansert i 1905, og han bidro til å gjøre den kjent.
Maxime Weygand
Maxime Weygand (uttales ) (født 21. januar 1867 i Brussel, død 28. januar 1965 i Paris) var en fransk offiser kjent for å ha kjempet mot den tyske invasjonen i 1940 og for senere å ha samarbeidet med det tyskvennlige Vichy-regimet.
Bakgrunn
Barndommen tilbragte han til seks års alder i Marseille hos en enke ved navn Virginie Saget. Han trodde lenge at denne var hans mor. David Cohen de Léon, en finansmann av sefardisk herkomst og venn av Leopold II, ble senere hans pleiefar.
Karriere
På grunn av kapitulasjonen i juni 1940 ble han tiltalt for forræderi i Frankrike etter krigsslutt, og ble internert i Val-de-Grâce. Han ble midlertidig løslatt i 1946. Alle mistanker ble frafalt i 1948.
Ane Stangeland Horpestad
Hun var kaptein på det norske A-landslaget mellom 2005 og 2007, og spilte for klubblagene Klepp IL og Kolbotn IL i Toppserien. Hun spilte 107 landskamper og scoret fem landslagsmål.
Hun spilte alle kampene for Norge i EM i fotball for kvinner 2005 da Norge tapte 3-1 mot Tyskland i finalen, og er norsk landslagskaptein.
Alvhild (mytologi)
Alvhild (norrønt Alfhildr) er en kvinne i norrøn mytologi. Hun var en av de fire hustruene til kong Hjordvald, men listes først av hustruene i Kvadet om Helge Hjordvardsson i innledningen. Denne teksten er en av kjempekvedene i Den eldre Edda. Med Hjordvald fikk Alvhild sønnen Hedin.
Oljevedlikehold
Oljevedlikehold er et begrep som først ble brukt av Europafilter i artikkelen «Gi oljen evig liv» i 1996 i magasinet På Norske Vinger av Hans I Storebø, siden er uttrykket blitt internasjonalt benyttet som Oil maintenance.
Alvhild (mytologi)
Dette er den eneste som er nevnt om Alvhild. Det finnes dog en annen Alvhild i norrøn mytologi: Alvhild, datter av kong Sivard i Gøtaland som nevnes i Gesta Danorum, et dansk middelalderverk på latin.
Agalegaøyene
Agalegaøyene er to øyer i Det indiske hav 1100 km nord for Mauritius, som øyene tilhører.
Piracuruca
Piracuruca er en kommune i delstaten Piauí i nordøstregionen av Brasil.
Tarhonya
Tarhonya er en type ungarsk pasta som minner om storkornet couscous. Den brukes blant annet som tilbehør til den ungarske retten Lecsó. Tarhonya har blitt brukt lenge, og er kjent fra håndskrevne ungarske kokebøker fra 1780-tallet.
Tidsskrift for kulturforskning
Tidsskriftet oppsto i 2002, etter en sammenslåing av tre tidligere kulturtidskrifter; Norveg. Tidsskrift for etnologi og folkloristikk, Dugnad og Tradisjon. Tidsskrift for folkeminnevitskap. Tidsskriftet utkommer med fire nummer i året og er i hovedsak basert på distribusjon blant abonnementer.
I Need Your Love Tonight
«I Need Your Love Tonight» ble utgitt på singlen RCA Victor 47-7605 i 1959.
Norsk versjon
Benny Borg har skrevet en norsk tekst. Hans norske tittel er «Jeg må ha deg i natt».
Ezzard Charles
Oppvekst og amatørboksing
Ezzard Mack Charles ble født 7. juli 1921 i Lawrenceville, Georgia, USA. Tidlig i livet hans flyttet familien hans til Cincinnati, Ohio.